CELEX: 62012CA0458
Language: hu
Date: 2014-03-06 00:00:00
Title: C-458/12. sz. ügy: A Bíróság (kilencedik tanács) 2014. március 6-i ítélete (a Tribunale di Trento [Olaszország] előzetes döntéshozatal iránti kérelme) – Lorenzo Amatori és társai kontra Telecom Italia SpA, Telecom Italia Information Technology Srl (Előzetes döntéshozatal iránti kérelem — Szociálpolitika — Vállalkozások átruházása — A munkavállalók jogainak védelme — A 2001/23/EK irányelv — Munkaviszonyok átszállása olyan vállalkozásrész szerződés alapján történő átruházása esetén, amelyet nem lehet már korábban létező, önálló gazdasági egységnek tekinteni)

28.4.2014   
            
            
               HU
            
            
               Az Európai Unió Hivatalos Lapja
            
            
               C 129/4
            
         A Bíróság (kilencedik tanács) 2014. március 6-i ítélete (a Tribunale di Trento [Olaszország] előzetes döntéshozatal iránti kérelme) – Lorenzo Amatori és társai kontra Telecom Italia SpA, Telecom Italia Information Technology Srl
   (C-458/12. sz. ügy) (1)
   
   ((Előzetes döntéshozatal iránti kérelem - Szociálpolitika - Vállalkozások átruházása - A munkavállalók jogainak védelme - A 2001/23/EK irányelv - Munkaviszonyok átszállása olyan vállalkozásrész szerződés alapján történő átruházása esetén, amelyet nem lehet már korábban létező, önálló gazdasági egységnek tekinteni))
   2014/C 129/04
   Az eljárás nyelve: olasz
   
      A kérdést előterjesztő bíróság
   
   Tribunale di Trento
   
      Az alapeljárás felei
   
   
      Felperes: Lorenzo Amatori, Adrian Gottardi
   
      Alperesek: Telecom Italia SpA, Telecom Italia Information Technology Srl
   
      Tárgy
   
   Előzetes döntéshozatal iránti kérelem – Tribunale di Trento – A munkavállalók jogainak a vállalkozások, üzletek vagy ezek részeinek átruházása esetén történő védelmére vonatkozó tagállami jogszabályok közelítéséről szóló, 2001. március 12-i 2001/23/EK tanácsi irányelv (HL L 82., 16. o.; magyar nyelvű különkiadás 5. fejezet, 4. kötet, 98. o.) 1. cikke (1) bekezdése a) és b) pontjának, valamint 3. cikke (1) bekezdésének az értelmezése – Olyan vállalkozásrész más vállalkozás részére szerződés alapján történő átruházása, amelyet nem lehet már létező, önálló gazdasági egységnek tekinteni, és amely felett az átadó vállalkozás az átruházást követően egyértelmű ellenőrzést gyakorol, amely ellenőrzés a szoros megrendelői viszonyban és a vállalkozói kockázatok megosztásában nyilvánul meg – Olyan nemzeti szabályozás, amelynek értelmében a munkaviszony tekintetében a jogutódlásnak nem feltétele az átadott vállalkozásrész munkavállalóinak egyetértése
   
      Rendelkező rész
   
   
               1)
            
            
               A munkavállalók jogainak a vállalkozások, üzletek vagy ezek részeinek átruházása esetén történő védelmére vonatkozó tagállami jogszabályok közelítéséről szóló, 2001. március 12-i 2001/23/EK tanácsi irányelv 1. cikke (1) bekezdésnek a) és b) pontját akként kell értelmezni, hogy azokkal nem ellentétes az alapügyben szereplőhöz hasonló nemzeti szabályozás, amely vállalkozásrész átruházása esetén akkor is lehetővé teszi a kedvezményezett jogutódlását az átadó munkaviszonyai tekintetében, ha e vállalkozásrész nem képezett már az átruházását megelőzően funkcionálisan önálló gazdasági egységet.
            
         
               2)
            
            
               A 2001/23 irányelv 1. cikke (1) bekezdésének a) és b) pontját akként kell értelmezni, hogy azokkal nem ellentétes az alapügyben szereplőhöz hasonló nemzeti szabályozás, amely akkor is lehetővé teszi a kedvezményezett jogutódlását az átadó munkaviszonyai tekintetében, ha az érintett vállalkozásrész átruházását követően ezen átadó vállalkozás intenzív ellenőrzést gyakorol e kedvezményezett felett.
            
         
      (1)  HL C 389., 2012.12.15.